**Մխիթար Զաքարյանի շնորհավորական ուղերձը Վերջին զանգի առթիվ**

Սիրելի՛ շրջանավարտներ

Շնորհավորում եմ ձեզ ձեր կյանքի ամենահիշարժան օրերից մեկի՝ դպրոցական վերջին զանգի օրվա կապակցությամբ: Տարիներ շարունակ դպրոցը ձեզ համար եղել է կրթման, դաստիարակման և արժեքների ձևավորման յուրահատուկ դարբնոց: Այս պահից դուք թևակոխում եք կյանքի մի նոր փուլ, որտեղ ձեզանից պահանջվում է լինել առավել զգոն ու պատասխանատու: Սա այն պահն է, երբ պիտի կատարել մասնագիտական ճիշտ ընտրություն, շարունակել հարստացնել գիտելիքներն ու իմացությունները, որովհետև վաղվա ձեր բարեկեցության հիմքն եք դնում այսօր:

Ողջունում եմ համայնքի բոլոր ուսուցիչներին և շրջանավարտների ծնողներին: Մեծ է ձեր ներդրումն այսօրվա դպրոցականների՝ վաղվա մեր հասարակության դիմագծի և որակի կերտման գործում:

Մաղթում եմ, որ պարզ ճակատով, արժանապատվության բարձր գիտակցումով մտնեք մեծ կյանք. շարունակե՛ք սովորել,ինքնադրսևորվել՝ դառնալով մեր երկրի ու համայնքի վաղվա օրինակելի քաղաքացին: